Viborger Samler, 1845-12-15
England fordrer Brød, saaledes kan man med 3 Ord udhæve – siger Allg. Zeit. – hvad der i de engelske Journaler fylder utallige Spalter. Agitationen imod Kornlovene har bemægtiget sig hele Storbritannien, og man hører og læser om intet Andet end om holdte og berammede Meetings for at petitionere Dronningen eller Regjeringen om fri Kornindførsel. - Den største og meest enthusiastiske af alle Demonstrationer – skrives fra Liverpool – der hidtil have fundet Sted i Nord-England begyndte den 28de Novbr. om Aftenen. Hele Amphitheatret var saa propfuldt, at Tusinder af Personer ikke kunde bane sig Vei ind i det store Locale. Følgende Beslutninger vare foreslaaede: 1. Den slette Kartoffelhest i det forenede Kongerige – et for Jrlands Vedkommende af de kgl. Commissairer stadfæstet Factum – i Forening med det slette Udfald af Hvedehøsten indgyder den alvorligste Frygt for en truende Hungersnød; 2, J denne foruroligende Crisis forsamlede vi os for at udtale som vor faste Overbeviisning: at Kronens Ministre, naar de ikke gjøre alvorlige Skridt for saa meget som muligt af afvende de frygtelige Følger af en Mangel paa de nødvendigste Levnetsmidler, paadrage sig et svært Ansvar; 3 Den daglige Erfaring lærer, at af alle – storstedelen eller tildeels fra Udlandet hentede Artikler – vil, naar de underkastes naturlige Handelsoperationer, stedse et for Folkets Fornødenheder tilstrækkeligt Forraad kunne være tilstede. Det er desaarsag de restrictive Kornloves Skyld naar der ikke hvert Aar findes i Kongeriget et Forraad stort nok til at tilintetgjøre den velbegrundede Frygt, der er uadskillelig fra Misvært i vort Land. Disse Love bevirke iøvrigt fornemmeligen en Forarmelse af de fattigere Classer, og tvinge dem til at ernære sig af de slettere Levnetsmidler, der kunne tjene til at friste Livet. Mis vært med Hensyn til disse Classers Hovednæringsartikel vil – derom ere vi fast overbeviste – iblandt denne talrige, hielpeløse Deel af vore Medborgere føre til saadanne Følger, som vi gyse ved at tænke paa. Derfor ansee vi det for Kronens ansvarlige Raadgivers Pligt og Skyldighed at tilraade Hs. Majestæt ufortøvet at sammenkalde Parlementet for at anbefale dette den øieblikkelige og totale Afskaffelse af et System, om hvilket der med Ret er sagt at det er en ædende Meeldug for Handelen, en Gift for Agerdyrkningen, en Kilde til bittre Uenigheder iblandt de forskjellige Stænder og en Aarsag til Armod, Febre, stærk Mortalitet og Forbrydelser iblandt Folket!" - Correspondentefterretninger omtale yderligere Agitationen, til hvilken to af Storbritanniens dygtigste og ædleste Mænd, – nemlig Lorderne Russell og Morpeth - have sluttet sig. Hiin, Fører for Whigpartiet, en Mand af udmærket Dygtighed, stolt af at tilhøre en Familie, der med sit ædle Blod har ligesom beseglet den engelske Constitution; denne et af de vigtigste Medlemmer, af Whigpartiet, Medlem af Ministeriet Grey og Melbourne agtet af alle Partier saavel for sine solide Kundskaber som for sine moderate Grundsætninger, fortræffelige Characteer og conservative Grundsætninger, – Ordet conservativ taget i Ordets ædleste Forstand. Naar saadanne Mænd hylde et Princip, der – saafremt det skulde slaae fail – vilde ramme dem selv og deres Familier, saa maa det enten ved sin egen Sandhed, eller fordi den meest indflydelsesrige Deel af Nationen anseer samme for ufeilbart, være blevet imodstaaeligt. J ethvert Tilfælde tør man vente, at hele Whigpartiet, paa faa Undtagelser nær, saaledes som det i Aaret 1841 fulgte Lord Russell, da han fremtraadte med sit Forslag om en stadig Told, ogsaa nu vil følge ham, naar han foreslaaer Kornlovenes totale Afskaffelse, saa at al Uenighed imellem de forskjellige Afdelinger af det liberale Parti nu vil ophøre og danne en Phalaux, der ved sine tætsluttede Masser vil vorde en frygteligere Opposition end nogensinde forhen imod Sir Rob. Peel. Naar denne Statsmand - saaledes som Mange mene - virkelig kun har ventet paa et Tryk udenfra for med gyldige Grunde at kunne tvinge sine Colleger og Tilhængere i Parlementet til at kuldkaste de bestaaende Kornlove, saa vil denne Impuls komme ham meget beleiligt. Men idet han ved sin Eftergivenhed kun vil høste Uvillie, har han hos Consumenternes Masse forskjertset den Tak, han vilde have høstet, saafremt han havde havt Mod til at stille sig i Spidsen for Consumenternes Skarer. Men denne Tak har - der komme hvad der komme vil - Lord John Russel snappet fra ham.